Nr. 51/1579/2021/19.10.2021

FIȘA DE DATE

PRIVIND ÎNCHIRIEREA UNUI IMOBIL CU DESTINAȚIA **DEPOZIT/HALĂ DEPOZITARE,**

 **DE MINIMUM 2.000 MP, NECESAR DEPOZITĂRII BUNURILOR MOBILE AFLATE ÎN**

**ADMINISTRARE SAU ÎN PROCEDURĂ DE VALORIFICARE LA NIVELUL**

**AGENȚIEI NAȚIONALE DE ADMINISTRARE A BUNURILOR INDISPONIBILIZATE**

Cod CPV 70310000-7 Servicii de închiriere sau de vânzare de imobile

1. Introducere
2. **Modul de prezentare al ofertelor**
3. **Evaluarea Ofertelor**
4. **Alte informații utile**
5. Formulare
6. INTRODUCERE

A.1. Informații privind autoritatea contractantă:

Denumire oficială: Agenția Națională de Administrare a Bunurilor Indisponibilizate

Adresă: în B-dul Regina Elisabeta nr. 3, etajele 3 și 5, București, sector 3, cod poștal 030015, telefon: 0372.573.000 și fax: 0372.271.435, e-mail: anabi@just.ro.

A.2. Scopul aplicării procedurii

Autoritatea contractantă invită persoanele juridice și/sau fizice interesate să depună oferte în vederea atribuirii contractului de închiriere a unui imobil cu destinația depozit/hală depozitare cu o suprafață utilă minimă de 2000 mp pentru depozitarea bunurilor mobile aflate în administrare sau în procedură de valorificare la nivelul Agenției, pentru o perioadă de 5 ani (60 de luni) (Cod CPV – 70310000-7).

A.3. Legislație aplicabilă

Atribuirea contractului de achiziție publică se realizează în conformitate cu "Procedura privind închirierea de terenuri, clădiri existente, alte bunuri imobile ori a drepturilor asupra acestora" aprobată prin Ordinul ministrului justiției nr. 3372/C din 31.08.2016 care prevede trei etape:

- selecția candidaților;

- negocierea cu candidații declarați admiși;

- atribuirea contractului.

**A.4. Valoarea estimată**

Valoarea estimată (maximală) a chiriei lunare este de 50.420 lei fără TVA (60.000 lei/lună cu TVA).

**Notă: Încheierea contractului de achiziție publică este condiționată de disponibilitatea fondurilor din bugetul de stat, semnarea contractului fiind posibilă doar în situația în care se respectă dispozițiile referitoare la angajarea cheltuielilor din bugetele care intra sub incidenta legislației privind finanțele publice (art. 14 alin. (3) din Legea nr. 500/2002: „Nici o cheltuială din fonduri publice nu poate fi angajată, ordonanțată și plătită dacă nu este aprobată potrivit legii și nu are prevederi bugetare”). În cazul în care, indiferent de motive, autoritatea contractantă nu mai dispune de suficiente venituri proprii, Autoritatea Contractantă va aplica prevederile art. 212 alin. (1) lit. c) teza a II-a din Legea nr. 98/2016, fiind imposibilă încheierea contractului de achiziție publică.**

**Aceste prevederi se coroborează cu dispozițiile OMJ 3372/C/31.08.2016, ”Autoritatea contractantă poate suspenda sau anula procedura în orice stadiu al acesteia în următoarele situații: (...) Nu mai pot fi asigurate fondurile necesare derulării contractului.**

**A.5. Durata contractului**

Durata totală a închirierii este de 5 ani (60 de luni), cu posibilitatea prelungirii pe o perioadă de încă 5 ani (60 de luni).

**A.6. Criteriul de atribuire: *prețul cel mai scăzut***, aplicat la oferta care îndeplinește toate cerințele de selecție și calificare.

**B. MODUL DE PREZENTARE AL OFERTELOR**

**Documentele ofertei:**

1. Documente de Calificare
2. Propunere Tehnică
3. Propunere Financiară

**1. Documentele de calificare:**

|  |  |  |  |
| --- | --- | --- | --- |
| **Nr. crt.** | **Denumire document** | **Pentru persoane juridice** | **Pentru persoane fizice** |
| **1.** | Împuternicire/ Procură, dacă este cazul | X | X |
| **2.** | Declarație privind neîncadrarea în situațiile prevăzute la art. 167 din Legea nr. 98/2016, cu modificările și completările ulterioare | X | X |
| **3.** | Declarație privind neîncadrarea în situațiile prevăzute la art. 164 din Legea nr. 98/2016, cu modificările şi completările ulterioare | X | X |
| **4.** | Certificat de înregistrare la Registrul Comerțului | X | - |
| **5.** | Carte de identitate (sau alt document care să ateste identitatea) | - | X |
| **6.** | Aprobarea de închiriere a imobilului, dată de organele abilitate, după caz, adunarea generală a acționarilor, consiliul de administrație | X | - |
| **7.** | Extras de carte funciară (emis cu cel mult 1 lună înaintea depunerii ofertei), din care să rezulte dreptul ofertantului de proprietate asupra imobilului. Să dețină sau să se oblige că va obține până la momentul semnării contractului a extrasului de carte funciară. | X | X |
| **8.** | Certificate fiscale pentru imobilul în cauză, care să ateste plata la zi a impozitelor și taxelor la bugetul de stat (ANAF) și la cel local (Primării) | X | X |
| **9.** | Declarație pe propria răspundere că imobilul nu este revendicat, nu este ocupat de alte persoane (fizice sau juridice), nu face obiectul vreunei acțiuni în justiție/litigiu sau a unor măsuri asigurătorii ori garanții imobiliare care să depășească 120.000 lei (cu excepția celor în favoarea unei instituții financiar bancare) și poate fi pus la dispoziția Autorității contractante imediat după semnarea contractului | X | X |
| **10.** | Document emis de Serviciul de sistematizare și urbanism local, din care să rezulte faptul că amplasamentul nu este inclus în programul de sistematizare a zonei (Certificat de urbanism/alt document similar emis cu cel mult 3 luni înaintea depunerii ofertei). Să dețină sau să se oblige că va obține până la momentul semnării contractului a Certificatului de urbanism/alt document similar | X | X |
| **11.** | Expertiza tehnică întocmită de un expert atestat pentru construcție, pe cât posibil elaborată cât mai recent, care să certifice starea actuală a construcției și clasa de risc seismic | X | X |
| **12.** | Planurile de arhitectură pe nivele, secțiuni caracteristice și planșe cu fațadele pentru imobilul în cauză, din care să rezulte inclusiv că suprafața utilă este de minimum 2.000 mp | X | X |
| **13.** | Să dețină sau să se oblige că va obține până la momentul semnării contractului a autorizației de construire pentru lucrările care urmează a fi executate și care au fost solicitate prin caietul de sarcini | X | X |

Documentele vor fi îndosariate, depuse în plic separat, închis și sigilat, vor fi numerotate şi se vor menționa într-un OPIS care se va atașa (conform modelului atașat din secțiunea Formulare).

Plicul va purta înscrisul "*DOCUMENTE DE CALIFICARE*".

Documentele vor fi prezentate în original sau copie (cu inscripția "*CONFORM CU ORIGINALUL*", precum și semnătura autorizată, însoțită de ștampila unității-pentru persoanele juridice).

**IMPORTANT:**

Lipsa unuia sau mai multor documente va conduce automat la eliminarea din procedură.

1. **Propunerea Tehnică**

Propunerea tehnică va fi elaborată în conformitate cu prevederile Caietului de sarcini. Ofertantul va detalia în propunerea tehnică modul în care imobilul corespunde cerințelor, ținând cont de următoarele aspecte:

- Descriere generală a spațiului de închiriat;

- Descrierea detaliată a modului de îndeplinire a caracteristicilor tehnice minimale ale imobilului ce urmează a fi închiriat (punctele 5.1 - 5.27 din caietul de sarcini);

- Alte prevederi/facilități oferite (dacă este cazul).

Anexat propunerii tehnice, se pot prezenta orice alte documente relevante pentru susținerea celor prezentate în ofertă (de ex. planșe fotografice color ale imobilului, din exterior și interior).

Documentele propunerii tehnice vor fi întocmiteconform modelului atașat (secțiunea Formulare), vor fi îndosariate, vor fi depuse în plic închis și sigilat. Plicul va purta înscrisul "PROPUNERE TEHNICĂ".

**3. Propunerea Financiară**

Propunerea financiară va fi elaborată în conformitate cu prevederile Caietului de sarcini (model atașat în secțiunea Formulare).

Prețul ofertei va fi exprimat sub forma chiriei lunare, în Lei, fără TVA, respectiv cu TVA (după caz).

**Chiria lunară trebuie să includă toate costurile, precum cele privind paza imobilului/incintei, funcționarea tuturor sistemelor (de ex. sistem alarmă, sistem supraveghere video, sistem antiefracție, sistem antiincendiu), mentenanța, toate reparațiile (inclusiv cele curente sau locative), eventuale reînnoiri ale autorizațiilor etc.**

Costurile lunare privind serviciile de salubrizare, colectare selectivă a deșeurilor și de utilități: apă, energie electrică, încălzire, se vor achita de către Autoritatea Contractantă separat, lunar în funcție de consum (contorizat sau cu delimitarea costurilor în cazul altor locatari în respectivul imobil).

Agenția Națională de Administrare a Bunurilor Indisponibilizate, în calitate de instituție publică, NU PLĂTEŞTE COMISION (imobiliar sau orice alt tip de comision/taxă) unei eventuale agenții imobiliare, care se va prezenta cu ofertă.

Ofertanții nu trebuie să includă în cadrul propunerii financiare costurile aferente unui eventual comision plătit către o agenție imobiliară pentru publicitate/reprezentare/intermediere.

Propunerea financiară va fi depusă în plic separat. Plicul va purta înscrisul "*PROPUNERE FINANCIARĂ*".

**IMPORTANT**

Cele trei plicuri "DOCUMENTE DE CALIFICARE","PROPUNERE TEHNICĂ" și "PROPUNERE FINANCIARĂ " vor fi depuse într-un plic mare și va fi însoțit de **Scrisoarea de înaintare**, conform modelului anexat (secțiunea Formulare).

Plicul mare trebuie să fie marcat cu adresa autorității contractante, denumirea și adresa completă a ofertantului.

Limba de redactare – toate documentele vor fi redactate în limba română.

Perioada de valabilitate a ofertelor - 90 de zile.

**C. EVALUAREA OFERTELOR**

Comisia de evaluare va proceda la deschiderea plicului ce conține documentele de calificare și vor fi considerate calificate acele oferte care au îndeplinit în totalitate cerințele de la documentele de calificare și drept urmare se va proceda la deschiderea ofertei tehnice. Deschiderea ofertei financiare se va face după deschiderea și evaluarea ofertei tehnice.

Candidaților selectați li se va transmite o invitație de participare la etapa a doua, respectiv negocierea, în conformitate cu prevederile Ordinului ministrului justiției nr. 3372/C/2016.

**D. ALTE INFORMAȚII UTILE**

Documentele pentru elaborarea și prezentarea oferteipot fi obținute gratuit de la adresele: <https://anabi.just.ro> și [www.just.ro](http://www.just.ro), secțiunea ”*informații de interes public*/*achiziții publice*”.Adresa la care trebuie depuse ofertele: Agenția Națională de Administrare a Bunurilor Indisponibilizate, B-dul Regina Elisabeta nr. 3, et. 3 – registratură, sector 3, București.

Sursa de finanțare: Bugetul de stat

**E. FORMULARE**

1. Scrisoare de înaintare a ofertei;

2. Împuternicire;

3. Declarație privind neîncadrarea în situațiile prevăzute la art. 167din Legea nr. 98/2016, cu modificările şi completările ulterioare;

4. Declarație privind neîncadrarea în situațiile prevăzute la art. 164 din Legea nr. 98/2016, cu modificările şi completările ulterioare;

5. Propunerea tehnică;

6. Propunere financiară;

7. Formular solicitare clarificări;

8. Model OPIS Documente de calificare;

9. Declarație pe propria răspundere că bunul imobil nu este revendicat, nu este ocupat de alte persoane, firme și poate fi pus la dispoziția autorității contractante imediat după semnarea contractului.

**OFERTANTUL**

**(denumirea/numele) *Model***

**SCRISOARE DE ÎNAINTARE**

**Către: AGENȚIA NAȚIONALĂ DE ADMINISTRARE A BUNURILOR INDISPONIBILIZATE**

Ca urmare a anunțului referitor la procedura privind închirierea unui imobil pentru Agenția Națională de Administrare a Bunurilor Indisponibilizate, cu destinația depozit/hală depozitare, vă transmitem alăturat plicul sigilat și marcat în mod vizibil conform indicațiilor de la punctul B - Modul de prezentare al ofertelor.

Data completării: 2021

**Nume, semnătura si ștampila**

**OFERTANTUL**

**(denumirea/numele) *Model***

**ÎMPUTERNICIRE**

Ofertantul \_\_\_\_\_\_\_\_\_, împuternicim pe

 , ce se legitimează cu CI Seria

Nr. , să depună documente în procedura de atribuire a contractului de

închiriere.

O traducere autorizată în limba română va însoți orice împuternicire într-o altă limbă.

Numele în clar: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Semnătura și ștampila: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

în calitate de: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OFERTANTUL**

**(denumirea/numele) *Model***

**DECLARAŢIE PRIVIND NEINCADRAREA IN SITUATIILE**

**PREVĂZUTE LA ART 167 DIN LEGEA NR. 98/2016**

1. Subsemnatul, reprezentant împuternicit al /

(denumirea/numele și sediul/adresa ofertantului) în calitate de ofertant, declar pe propria răspundere, sub sancțiunile aplicate faptei de fals în declarații (art. 326 Cod penal), că ofertantul pe care îl reprezint nu se află în nici una dintre următoarele situații:

1. a încălcat obligațiile stabilite potrivit art. 51, iar autoritatea contractantă poate demonstra acest lucru prin orice mijloc de probă adecvat, cum ar fi decizii ale autorităților competente prin care se constată încălcarea acestor obligații;
2. se afla în procedura insolvenței sau în lichidare, în supraveghere judiciară sau în încetarea activității;
3. a comis o abatere profesională gravă care îi pune în discuție integritatea, iar autoritatea contractantă poate demonstra acest lucru prin orice mijloc de probă adecvat, cum ar fi o decizie a unei instanțe judecătorești sau a unei autorități administrative;
4. autoritatea contractantă are suficiente indicii rezonabile/informații concrete pentru a considera că operatorul economic a încheiat cu alți operatori economici acorduri care vizează denaturarea concurenței în cadrul sau în legătură cu procedura în cauză;
5. se află într-o situație de conflict de interese în cadrul sau în legătură cu procedura în cauză, iar aceasta situație nu poate fi remediată în mod efectiv prin alte măsuri mai puțin severe;
6. participarea anterioară a operatorului economic la pregătirea procedurii de atribuire a condus la o distorsionare a concurenței, iar această situație nu poate fi remediată prin alte măsuri mai puțin severe;
7. operatorul economic şi-a încălcat în mod grav sau repetat obligațiile principale ce-i reveneau în cadrul unui contract de achiziții publice, al unui contract de achiziții sectoriale sau al unui contract de concesiune încheiate anterior, iar aceste încălcări au dus la încetarea anticipată a respectivului contract, plata de daune interese sau alte sancțiuni comparabile;
8. operatorul economic s-a făcut vinovat de declarații false în conținutul informațiilor transmise la solicitarea autorității contractante în scopul verificării absenței motivelor de excludere sau al îndeplinirii criteriilor de calificare şi selecție, nu a prezentat aceste informații sau nu este în măsură să prezinte documentele justificative solicitate;
9. operatorul economic a încercat sa influențeze în mod nelegal procesul decizional al autorității contractante, să obțină informații confidențiale care i-ar putea conferi avantaje nejustificate în cadrul procedurii de atribuire sau a furnizat din neglijenta informații eronate care pot avea o influență semnificativă asupra deciziilor autorității contractante privind excluderea din procedura de atribuire a respectivului operator economic, selectarea acestuia sau atribuirea acordului cadru către respectivul operator economic.
10. Subsemnatul declar că informațiile furnizate sunt complete şi corecte în fiecare detaliu şi înțeleg că autoritatea contractantă are dreptul de a solicita, în scopul verificării şi confirmării declarațiilor, orice documente doveditoare de care dispun.

Înțeleg că, în cazul în care această declarație nu este conformă cu realitatea, sunt pasibil de încălcarea prevederilor legislației penale privind falsul în declarații (art. 326 Cod penal).

Data completării

**Ofertant,**

(semnătura autorizată)

**OFERTANTUL**

**(denumirea/numele) *Model***

**DECLARAŢIE**

**Privind neîncadrarea în situațiile prevăzute la art. 164 din Legea nr. 98/2016**

Subsemnatul, reprezentant împuternicit al /

(denumirea/numele și sediul/adresa ofertantului) în calitate de ofertant la procedura referitoare la închirierea unui imobil cu destinația depozit/hală depozitare, organizată de AGENȚIA NAȚIONALĂ DE ADMINISTRARE A BUNURILOR INDISPONIBILIZATE, declar pe propria răspundere sub sancțiunea excluderii din procedura de achiziție publică şi sub sancțiunile aplicabile faptei de fals în declarații (art. 326 Cod penal), că nu mă aflu în situația prevăzută la art. 164 din Legea nr. 98/2016, respectiv nu am fost condamnat prin hotărâre definitivă a unei instanțe judecătorești, pentru comiterea uneia dintre următoarele infracțiuni:

1. constituirea unui grup infracțional organizat, prevăzută de art. 367 din Legea nr. 286/2009 privind Codul penal, cu modificările şi completările ulterioare sau de dispozițiile corespunzătoare ale legislației penale a altui stat de condamnare;
2. infracțiuni de corupție, prevăzute de art 289-294 din Legea nr. 286/2009 cu modificările şi completările ulterioare, şi infracțiuni asimilate infracțiunilor de corupție prevăzute de art. 10-13 din Legea nr. 78/2000 pentru prevenirea, descoperirea şi sancționarea faptelor de corupție, cu modificările şi completările ulterioare, sau de dispozițiile corespunzătoare ale legislației penale a altui stat de condamnare;
3. infracțiuni împotriva intereselor financiare ale Uniunii Europene, prevăzute de art. 181 – art. 185 din Legea nr. 78/2000, cu modificările şi completările ulterioare, sau de dispozițiile corespunzătoare ale legislației penale a altui stat de condamnare;
4. acte de terorism, prevăzute de art. 32-35 şi art. 37-38 din Legea nr. 535/2004 privind prevenirea şi combaterea terorismului, cu modificările si completările ulterioare, sau de dispozițiile corespunzătoare ale legislației penale a altui stat de condamnare;
5. spălarea banilor, prevăzută de art. 29 din Legea nr. 656/2002 pentru prevenirea şi sancționarea spălării banilor, precum şi pentru instituirea unor măsuri de prevenire şi combatere a finanțării terorismului, republicată, cu modificările ulterioare, sau finanțarea terorismului, prevăzută de art. 36 din Legea nr. 535/2004, cu modificările şi completările ulterioare, sau de dispozițiile corespunzătoare ale legislației penale a altui stat de condamnare;
6. traficul şi exploatarea persoanelor vulnerabile, prevăzute de art. 209-217 din Legea nr. 286/2009, cu modificările si completările ulterioare, sau de dispozițiile corespunzătoare ale legislației penale a altui stat de condamnare;
7. frauda, în sensul articolului 1 din Convenția privind protejarea intereselor financiare ale comunităților Europene din 27 noiembrie 1995.

Subsemnatul declar că informațiile furnizate sunt complete şi corecte în fiecare detaliu şi înțeleg că autoritatea contractantă are dreptul de a solicita, în scopul verificării şi confirmării declarațiilor, orice documente doveditoare de care dispun.

Înțeleg că în cazul în care aceasta declarație nu este conformă cu realitatea sunt pasibil de încălcarea prevederilor legislației penale privind falsul în declarații.

**Ofertant,**

(semnătura autorizată)

**OFERTANTUL**

**(denumirea/numele) *Model***

**PROPUNERE TEHNICĂ**

1. Ofertantul ……………………………………………………………………………………………………….reprezentat

de …………………………………………… în calitate de …………………………………………………. conform împuternicirii/procurii nr. .... din data de …..........., propun spre închiriere spațiul de închiriat, situat în str. ...............nr. ......... localitatea ……………… .

1. Codul unic de identificare (numai pentru persoane juridice):
2. Sediul (domiciliu) ofertantului
3. Date de contact telefon fix/fax Telefon mobil ,

E-mail …………………

1. Descrierea generală a spațiului oferit spre închiriere:

………………………………………………………………………………………………………………………………………………..

6. Descrierea detaliată a spațiului oferit spre închiriere:

|  |  |  |
| --- | --- | --- |
| Nr. crt. | **Cerințe solicitate prin caietul de sarcini** | Descrierea principalelor caracteristici ale imobilului ce se dorește a fi închiriat |
| 1. | Imobilul să fie situat în municipiul București, zonele limitrofe ale acestuia (jud. Ilfov) sau pe o rază care să nu depășească 150 km de la km 0 al capitalei, pe teritoriul României. |  |
| 2. | Locația imobilului să fie ușor accesibilă |  |
| 3. | Suprafața utilă a imobilului să fie de minimum 2.000 mp, spațiu util și acoperit |  |
| 4. | Imobilul (depozitul) să beneficieze de minimum 1 cale de acces pavată/betonată din exterior și să permită accesul autovehiculelor ușoare, autoplatformelor și autoutilitarelor de dimensiuni mari în interiorul spațiului de depozitare/hală |  |
| 5. | Spaţiul oferit spre închiriere trebuie să fie compact (dispus într-o singură locație/construcție)  |  |
| 6. | Imobilul să poată fi exploatat în mod autonom în raport cu alți utilizatori. |  |
| 7. | Regimul de înălțime al imobilul: exclusiv parter. |  |
| 8. | Suprafața de depozitare să fie betonată. |  |
| 9. | Terenul imobilului trebuie să fie bine delimitat de vecinătăți și îngrădit. |  |
| 10. | Starea tehnică a imobilului să fie foarte bună, atât la interior, cât şi la exterior şi să nu prezinte risc (inclusiv seismic)/pericol public.  |  |
| 11. | Imobilul să fie dotat cu sistem de avertizare la incendiu și rețea de hidranți funcționali în interior și exterior.  |  |
| 12. | Căile de evacuare trebuie să respecte cerințele normativelor pentru prevenirea și stingerea incendiilor și cele ale normativelor/normelor antiseismice. |  |
| 13. | Imobilul închiriat sau incinta în care se află depozitul să beneficieze de pază permanentă pe perioada derulării locațiunii. |  |
| 14. | Imobilul să beneficieze de sistem integrat de pază și monitorizare: pază cu prezență umană, sistem de alarmă, supraveghere video interior și exterior etc. |  |
| 15. | Imobilul să fie branșat la rețelele de utilități (apă, energie electrică etc.). |  |
| 16. | Imobilul să fie încălzit, astfel încât să asigure în mod constant temperaturi optime pentru depozitarea autoturismelor, stocurilor de marfă etc. (inclusiv pe timp de iarnă). |  |
| 17. | Imobilul să beneficieze de servicii de salubrizare și colectare selectivă a deșeurilor. |  |
| 18. | Pentru utilitățile și serviciile aferente spațiului să existe posibilitatea contorizării/delimitării costurilor în cazul altor locatari în respectivul imobil. |  |
| 19. | Imobilul să fie dotat cu toate instalațiile electrice necesare iluminării acestuia (corpuri de iluminat montate și funcționale), precum și cu instalații de prize (montate și funcționale). |  |
| 20. | Imobilul să fie disponibil pentru a fi închiriat pe o perioadă de 5 ani, cu posibilitatea de prelungire. |  |
| 21. | Imobilul să fie într-o stare de funcționare, finalizat și finisat la interior și exterior, igienizat, în momentul semnării procesului verbal de predare – primire. |  |
| 22. | Orice lucrare de renovare, reparație (inclusiv cele curente sau locative) ulterioare încheierii contractului, efectuate pentru ca imobilul să corespundă permanent cerințelor autorității contractante, se vor realiza de către locator. |  |
| 23. | Ofertanții participanți la procedură vor asigura pe perioada de evaluare a ofertelor, accesul comisiei de evaluare/reprezentanților autorității contractante în spațiul propus spre închiriere, în vederea verificării cerințelor tehnice. Accesul se va efectua în prezența unui reprezentant al ofertantului, urmare stabilirii datelor de comun acord. |  |
| 24. | Ofertantul are obligația de a desemna cel puțin o persoană din partea sa, care va ține legătura cu comisia de evaluare prin participarea la ședințele de negociere a aspectelor tehnice și financiare ale viitorului contract. |  |
| 25. | Imobilul poate fi proprietatea unei persoane fizice şi/sau juridice, și trebuie deţinut în mod legal. |  |
| 26. | Ofertantul trebuie să aibă calitatea de proprietar al spațiului. |  |
| 27. | Imobilul și terenul aferent trebuie să nu fie revendicat, să nu fie ocupat de alte persoane (fizice sau juridice), să nu facă obiectul vreunei acțiuni în justiție/litigiu sau a unor măsuri asigurătorii ori garanții imobiliare care să depășească 120.000 lei (cu excepția celor în favoarea unei instituții financiar bancare) și să poată fi pus la dispoziția Autorității contractante imediat după semnarea contractului în termen de cel mult 15 zile de la data semnării contractului. |  |

Ofertant,

(semnătura autorizată)

Nume, semnatură si ștampila

**OFERTANTUL**

**(denumirea/numele) *Model***

**PROPUNERE FINANCIARĂ**

Subsemnatul, reprezentant al ofertantului

(denumirea firmei şi calitatea reprezentanților legali/numele ofertantului), în conformitate cu prevederile şi cerințele solicitate oferim spre închiriere imobilul situat în localitatea …………………

Str. nr înscris în CF cu nr , ………………

Spațiul pentru închiriere având o suprafață totală de .……………. mp, este oferit pentru suma de LEI/ lună (suma în litere şi în cifre).

Valabilitatea ofertei este de zile.

Subscrisa/Subsemnatul…….., prin semnarea prezentei Oferte declar că avem o înțelegere completă a documentelor comunicate, inclusiv amendamentul(ele) comunicate pe site-urile <http://anabi.just.ro> și [www.just.ro](http://www.just.ro), secțiunea ***informații de interes public***/***achiziții publice***, le acceptăm în totalitate, fără nicio rezervă sau restricție, înțelegem și acceptăm cerințe referitoare la forma, conținutul, instrucțiunile, stipulările și condițiile incluse în Anunțul de participare și documentația de atribuire a contractului.

Data

**Ofertant,**

(semnătura autorizată)

Nume, semnătura si ștampila

**OFERTANTUL**

**(denumirea/numele) *Model***

**SOLICITARE DE CLARIFICĂRI**

**Către,**

**AGENȚIA NAȚIONALĂ DE ADMINISTRARE A BUNURILOR INDISPONIBILIZATE**

Referitor la procedura de atribuire a contractului de servicii privind închirierea unui imobil pentru Agenția Națională de Administrare a Bunurilor Indisponibilizate, cu destinația depozit/hală depozitare, cod CPV 70310000-7 - Servicii de închiriere sau de vânzare de imobile, vă adresăm următoarea solicitare de clarificări cu privire la:

1.

2.

3.

Față de cele de mai sus, vă rugăm să ne prezentați punctul dumneavoastră de vedere cu privire la aspectele menționate mai sus.

Ofertant,

(semnătura autorizată)

Nume, semnătura si ștampila

**OFERTANTUL**

**(denumirea/numele) *Model***

**OPIS**

**Documente de calificare a ofertanților**

|  |  |  |
| --- | --- | --- |
| **Nr. crt.** | **Denumire document** | **Pagina** |
| 1. | Împuternicire/ Procură, dacă este cazul |  |
| 2. | Declarație privind neîncadrarea în situațiile prevăzute la art. 167 din Legea nr. 98/2016, cu modificările și completările ulterioare |  |
| 3. | Declarație privind neîncadrarea în situațiile prevăzute la art. 164 din Legea nr. 98/2016, cu modificările şi completările ulterioare |  |
| 4. | Certificat de înregistrare la Registrul Comerțului |  |
| 5. | Carte de identitate (sau alt document care să ateste identitatea) |  |
| 6. | Aprobarea de închiriere a imobilului, dată de organele abilitate, după caz, adunarea generală a acționarilor, consiliul de administrație |  |
| 7. | Extras de carte funciară (emis cu cel mult 1 lună înaintea depunerii ofertei), din care să rezulte dreptul ofertantului de proprietate asupra imobilului |  |
| 8. | Certificate fiscale pentru imobilul în cauză, care să ateste plata la zi a impozitelor și taxelor la bugetul de stat (ANAF) și la cel local (Primării) |  |
| 9. | Declarație pe propria răspundere că imobilul nu este revendicat, nu este ocupat de alte persoane (fizice sau juridice), nu face obiectul vreunei acțiuni în justiție/litigiu sau a unor măsuri asigurătorii ori garanții imobiliare care să depășească 120.000 lei (cu excepția celor în favoarea unei instituții financiar bancare) și poate fi pus la dispoziția Autorității contractante imediat după semnarea contractului. |  |
| 10. | Document emis de Serviciul de sistematizare și urbanism local, din care să rezulte faptul că amplasamentul nu este inclus în programul de sistematizare a zonei (Certificat de urbanism/alt document similar) (emis cu cel mult 3 luni înaintea depunerii ofertei) |  |
| 11. | Expertiza tehnică întocmită de un expert atestat pentru construcție, pe cât posibil elaborată cât mai recent, care să certifice starea actuală a construcției și clasa de risc seismic |  |
| 12. | Planurile de arhitectură pe nivele, secțiuni caracteristice și planșe cu fațadele pentru imobilul în cauză, din care să rezulte inclusiv că suprafața utilă este de minimum 2.000 mp |  |
| 13. | Să dețină sau să se oblige că va obține până la momentul semnării contractului a autorizației de construire pentru lucrările care urmează a fi executate și care au fost solicitate prin caietul de sarcini |  |

Ofertant,

(semnătura autorizată)

Nume, semnătura si ștampila

**OFERTANTUL**

**(denumirea/numele) *Model***

**DECLARAŢIE PE PROPRIA RĂSPUNDERE**

Subsemnatul (denumirea, numele ofertantului), în calitate de ofertant la procedura referitoare la închirierea unui imobil cu destinația depozit/hală depozitare, organizată de AGENȚIA NAȚIONALĂ DE ADMINISTRARE A BUNURILOR INDISPONIBILIZATE, declar pe propria răspundere sub sancțiunea excluderii din procedură şi sub sancțiunile aplicabile faptei de fals în declarații (art. 326 Cod penal), că bunul imobil menționat în propunerea tehnică nu este revendicat, nu este ocupat de alte persoane (fizice sau juridice), nu face obiectul vreunei acțiuni în justiție/litigiu sau a unor măsuri asigurătorii ori garanții imobiliare care să depășească 120.000 lei (cu excepția celor în favoarea unei instituții financiar bancare) și poate fi pus la dispoziția Autorității contractante imediat după semnarea contractului.

Înțeleg că, în cazul în care aceasta declarație nu este conformă cu realitatea, sunt pasibil de încălcarea prevederilor legislației penale privind falsul în declarații.

**Ofertant,**

(semnătura autorizată)